তানহা হালিমার মেয়ে। মুদি দোকান ফারুখ যখন ব্যবসায় ব্যস্ত, তখন রাজীব হালিমার সাথে তার ফ্ল্যাটে দেখা করত, প্রতিদিন। হালিমার আড়াই বছর বয়সি মেয়েটির জন্য রাজীবের হাতে থাকত চকোলেট, খেলনা ইত্যাদি। হালিমার মন রাজীবকে নিয়ে আচ্ছন্ন। মুদি দোকানীকে বাদ দিয়ে এবার হিন্দি সিরিয়ালের মাচো ম্যানের মূর্ত প্রতিক রাজীবের সাথে ঘর করার স্বপ্ন দেখে হালিমা। অভিশপ্ত শয়তান ভীষণ খুশি হয়। সে হালিমাকে এবার নতুন উদ্যেমে প্ররোচনা বা ওসওসা দিতে  থাকে। মাচো ম্যান রাজীবের পরামর্শে হালিমা তার স্বামী ফারুকের ড্রয়ার থেকে এক লাখ টাকা ও স্বর্ণের অলংকার চুরি করে। শেষতক মাচো ম্যান রাজীবকে নিয়ে পালায় হালিমা। সাথে থাকে তার তিন বছরী মেয়ে তানহা। নিষ্পাপ তানহা রাজীব আঙ্কেলসহ তার মা কে দেখতে পেয়ে খুশি হয়। দুপুর। হালিমা, রাজীব আর তানহা পাঁচ তলার ছাদের ভাড়া করা ফ্ল্যাটে হিন্দি সিরিয়ালজনিত স্বপ্নের গোরাপত্তন করে।